మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
త్రివిక్రమ్ తో పవన్ సినిమా పక్కా..!
త్రివిక్రమ్-పవన్ కల్యాణ్ కాంబినేషన్ లో సినిమాను నిర్మిస్తున్నామని హారిక అండ్ హాసిని క్రియేషన్స్ సంస్థ ప్రకటించింది.
TNN | Updated:
Sep 2, 2016, 01:23PM IST
మాటల మాంత్రికుడు త్రివిక్రమ్ గురించి ప్రత్యేక పరిచయం అక్కర్లేదు. ప్రతి హీరో ఆయన డైరెక్షన్ లో పని చేయాలని కోరుకుంటారు. పవర్ స్టార్ పవన్ కల్యాణ్ , త్రివిక్రమ్ మంచి స్నేహితులు. పవన్ ఏ పని చేసినా.. దానిలో త్రివిక్రమ్ హ్యాండ్ ఉంటుందని చెప్పుకొంటుంటారు. ఇదివరకే పవన్, త్రివిక్రమ్ తో కలిసి రెండు సినిమాలు చేశాడు. చేసిన రెండు సినిమాలు బ్లాక్ బాస్టర్ హిట్స్. వీరిద్దరు కలిసి సినిమా చేయాలని ఎప్పుడు ఆసక్తి చూపుతూనే ఉంటారు. పవన్, త్రివిక్రమ్ తో పని చేయడానికి ఎప్పుడు సిద్ధంగానే ఉంటాడు. వీరి కాంబినేషన్ లో సినిమా రావాలని అభిమానులు సైతం కోరుకుంటారు. అయితే త్వరలోనే ఈ కాంబినేషన్ సెట్స్ పైకి వెళ్ళే అవకాశాలు కనిపిస్తున్నాయి. నిన్నమొన్నటి వరకు వీరిద్దరి కాంబినేషన్ లో సినిమా ఉంటుందనే ఊహాగానాలు మాత్రమే వినిపించాయి. కానీ ఇప్పుడు అధికార ప్రకటన వచ్చేసింది. త్రివిక్రమ్-పవన్ కల్యాణ్ కాంబినేషన్ లో సినిమాను నిర్మిస్తున్నామని హారిక అండ్ హాసిని క్రియేషన్స్ సంస్థ ప్రకటించింది. ఈరోజు పవన్ పుట్టినరోజును పురస్కరించుకొని ఈ ప్రకటన చేసినట్లు తెలుస్తోంది.